Ajakirjandusmaailma võimsaim vana kooli gigant Rupert Murdoch oli 31 aastat abielus Anna Tõrv-Murdochiga. Anna isa oli eestlane, ema šotlane. Nad kohtusid, kui Anna oli algaja ajakirjanik mehele kuuluvas lehes. Nende kolm last on kõik olnud isa favoriidid globaalse meediafirma News Corp juhtimisel - kõigepealt Elisabeth, kes liigsärtsaka iseloomu tõttu pidi lahkuma ning on praegu abielus PR-guru ja Sigmund Freudi pojapoja Matthew Freudiga; siis Lachlan, kes pärast edukat starti juhtpositsioonilt kõrvale lükati, ja nüüd noorim poeg James. Anna ja Ruperti abielu lõppes 1999. aastal ning Anna sai 1,2 miljardi dollari väärtuses vara. (17 päeva pärast lahutust abiellus Rupert endast 38 aastat noorema hiinlanna Wendi Dengiga, kellega tal on kaks last.)